Štukljeva cesta 44, 1000 Ljubljana T: 01 369 77 00

F: 01 369 78 32

 E: gp.mddsz@gov.si

[www.mddsz.gov.si](http://www.mddsz.gov.si)

|  |
| --- |
| Številka: 510-1/2019/28 |
| Ljubljana, 17. 04. 2019 |
| EVA: / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Poročilo o udeležbi delegacije Vlade Republike Slovenije na Vrhu o digitalizaciji v organizaciji Organizacije za gospodarsko sodelovanje in razvoj, ki je potekal od 11. do 12. marca 2019 v Parizu, Francija – predlog za obravnavo**  |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU – 1G, 65/14 in 55/17) je Vlada Republike Slovenije na …………. seji dne ………… sprejela naslednji SKLEPVlada Republike Slovenije je sprejela Poročilo o udeležbi delegacije Vlade Republike Slovenije na Vrhu o digitalizaciji v organizaciji Organizacije za gospodarsko sodelovanje in razvoj, ki je potekal od 11. do 12. marca 2019 v Parizu, Francija  **Stojan Tramte**GENERALNI SEKRETAR Priloga:* Poročilo o udeležbi delegacije Vlade Republike Slovenije na Vrhu o digitalizaciji v organizaciji Organizacije za gospodarsko sodelovanje in razvoj, ki je potekal od 11. do 12. marca 2019 v Parizu, Francija

Sklep prejmejo: * Ministrstvo za delo, družino, socialne zadeve in enake možnosti,
* Ministrstvo za zunanje zadeve.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| mag. Senka Žerič, vodja Službe za koordinacijo evropskih zadev, Ministrstvo za delo, družino, socialne zadeve in enake možnosti  |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| / |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**/ |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
|  |
| **7.b Predstavitev ocene finančnih posledic pod 40.000 EUR:****Kratka obrazložitev****/** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo ni potrebno objaviti na spletni strani predlagatelja.  |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  Tilen BOŽIČ DRŽAVNI SEKRETAR |

**Poročilo o udeležbi delegacije Vlade Republike Slovenije na Vrhu o digitalizaciji v organizaciji Organizacije za gospodarsko sodelovanje in razvoj, ki je potekal od 11. do 12. marca 2019 v Parizu, Francija**

Državni sekretar Tilen Božič se je 11. in 12. marca 2019 udeležil Vrha o digitalizaciji. Dogodek je pripravila Organizacija za gospodarsko sodelovanje in razvoj (v nadaljnjem besedilu: OECD). Vrh je bil namenjen izmenjavi izkušenj na ključnih področjih digitalizacije: izboljšan dostop, izboljšana učinkovitost uporabe, razmah inovacij, zagotavljanje zaposlitev, promocija socialne blaginje, krepitev zaupanja ter spodbujanje odprtosti trga, predstavljena sta bila tudi končno poročilo o merjenju digitalne preobrazbe ter začetna različica spletnega portala z orodji za digitalizacijo (*Going Digital Toolkit).*

Program vrha je obsegal 17 tematskih razprav; od splošne razprave o pomenu in učinkih digitalizacije, merjenja digitalne preobrazbe, učinkov digitalizacije za razvoj, rast in produktivnost, digitalnega razkoraka, povezav med digitalizacijo ter znanostjo in inovacijami ter podjetništvom, vplivu digitalizacije na oblikovanje politik, posebej davčne politike, učinkov digitalizacije na trgovino, naložbe, konkurenčnost ter vključujočo rast. Udeleženci so razpravljali tudi o varovanju podatkov, krepitvi digitalnega upravljanja, uresničevanju potenciala digitalnih tehnologij, kot sta tehnologija veriženja podatkov in umetna inteligenca. S področja dela MDDSZ so bile posebej relevantne razprave: delo v digitalni dobi, izobraževanja in veščine ter zagotavljanja blaginje v digitalni dobi.

Državni sekretar Božič je obisk na sedežu OECD izkoristil tudi za ločene pogovore s predstavniki organizacije o temah, ki sodijo v sodelovalno področje MDDSZ in OECD. Srečal se je s Stefanom Scarpetto, direktorjem za zaposlovanje, delo in socialne zadeve ter z Moniko Queisser, vodjo oddelka za socialno politiko.

Sogovornikoma je predstavil položaj na področju zaposlovanja in upokojevanja v Sloveniji ter načrtovane spremembe zakonodaje, ki so bile javnosti predstavljene v sredini marca, zato, da bi ocenili, kje bi lahko OECD koristno sodeloval s Slovenijo in doprinesel h kakovosti in k uspehu načrtovanih reform.

Državni sekretar je predstavil načrte Vlade, da do poletja izpelje nekatere spremembe Zakona o pokojninskem in invalidskem zavarovanje (ZPIZ-2) in Zakona o urejanju trga dela (ZUTD), ki bodo usmerjene predvsem k podaljševanju delovne aktivnosti starejšega prebivalstva in preprečevanju zlorab nadomestil za primere brezposelnosti. Pri spremembah je posebna pozornost namenjena ustrezni informiranosti in vključenosti socialnih partnerjev.

Pojasnil je, da je v Sloveniji zelo dobra slika zaposlenosti v starostnem obdobju od 25-55 let, po tem pa stopnja zaposlenosti radikalno upade, starejši se prehitro umikajo s trga dela. Poleg tega imamo še neugodno demografsko strukturo, saj se prebivalstvo pospešeno stara. Iz proračuna je potrebno od cca. 5 mrd. evrov letno izplačanih pokojnin, doplačevati cca 1 mrd. evrov. Če ne bi ničesar spremenili, bi do leta 2050 državni izdatki za pokojnine zrasli na 16 % BDP.

MDDSZ si trenutno prizadeva za okrepitev lastne analitske službe, da bi bila le-ta sposobna pripraviti natančne analize in projekcije za ustrezno odločanje tudi v kompleksnih projektih, ki imajo dolgoročne učinke.

Državni sekretar Božič je izpostavil tudi problem kompresije plač, ki so posledica kolektivnega sporazuma, ki določa, da je 6 najnižjih plačnih razredov pod minimalno plačo. Predstavil pa je tudi problem samostojnih podjetnikov, ki jih je v Sloveniji približno 120.000 in v obdobju delovne aktivnosti v socialno in pokojninsko blagajno večinoma vplačujejo minimalne prispevke, hkrati akumulirajo več premoženja kot redno zaposleni; ob upokojitvi pa prejemajo minimalne pokojnine in še te mora subvencionirati država. Ocenil je, da bo njihov status potrebno urediti na novo.

Generalni direktor Scarpetta je izjavil, da s Slovenijo dobro sodelujejo in da se nadeja dobrega sodelovanja tudi v prihodnje. Povedal je, da se s težavami kompresije plač soočajo tudi številne druge države. Problem je z izobraževanjem nizko kvalificiranih delavcev, ker imajo do tega odklonilen odnos, ali pa se bojijo ocenjevanja in so negotovi, ali bodo sposobni dojemati vsebine. Obljubil je, da bo poslal poročilo OECD o problematiki delavcev z nizko izobrazbo. V aprilu bo izšlo poročilo OECD o zaposlovanju (*OECD Employment Outlook*), ki bo naslovilo vprašanje spodbud za samozaposlitev delavcev (*full self employment*) na obliko zaposlitve.

Tudi v NL in UK so se odločili, da bodo davčno razbremenili samozaposlene, ki so prav tako plačevali minimalne prispevke, zato je bilo v njihovem primeru težko loviti ravnotežje med vplačili in pravicami ob brezposelnosti in ob odhodu v pokoj, ko so dobili minimalne pokojnine. Države večkrat dopuščajo samozaposlenost z nižjo obdavčitvijo, ker gre pogosto za aktivnosti, ki so na meji ekonomskega preživetja.

Državni sekretar Božič je poudaril, da je treba nasloviti tudi izzive samozaposlitve, saj lahko obstaja možnost sistematičnih tveganj (npr. obdavčitev dela, obseg transferjev, izkrivljanje trga dela, akumulirano premoženje). Predvsem je glede tega potrebno pridobiti mikro podatke. Generalni direktor Scarpetta je poudaril, da OECD tega ne analizira. Se je pa strinjal, da je treba preučiti prispevek za samozaposlene.

V povezavi s trgom dela je izpostavil vprašanje, ali so delovne pogodbe, ki jih podjetja sklepajo s samozaposlenimi takšne, da zagotavljajo ustrezne pravice in varnost.

Navedel je, da so sredstva Službe za podporo strukturnim reformam (SRSS) pri Evropski komisiji na voljo med drugim za projekte, ki naslavljajo izzive dolgoročno nezaposlenih. Za sredstva zaprosi država, OECD pa se prijavi na razpis. Dodal je, da lahko podajo nekaj primerov sodelovanja OECD v tem okviru. Obvestil je še, da bodo sredstva na voljo jeseni kljub evropskim volitvam, vendar je treba pohiteti s prijavo. Obstajata še dve drugi možnosti financiranja in sicer v okviru programa Direktorata EK za zaposlovanje (sredstva so na voljo za področje priprave ustreznih pokojnin – *adequate pensions*) in iz Evropskega socialnega sklada (slednje je sicer bolj zapleteno).

Državni sekretar Božič je dejal, da ga zanima sodelovanje z OECD, tudi na področju pokojnin. MDDSZ bi pripravil paket, ki bi ga nato testirali z OECD, v okviru tega pa se primerjali z drugimi državami.

Monika Queisser je povedala, da je OECD pripravil serijo poglobljenih pregledov pokojninskih sistemov držav (vključno s spodbudami, zasebnimi pokojninami) . Pri tem je posebej omenila Portugalsko, katere pregled bo objavljen v prihodnjih dneh, in Latvijo (slednja je bila soočena z izzivom boljše integracije samozaposlenih, da bi plačevali več). Poleg tega pa so delali tudi projekt v zvezi z mladimi v Latviji.

Direktor Scarpetta je dodal, da OECD sodeluje z državami pri uporabi javnih podatkov (*administrative data*) ter pripravi analize učinka sprememb politik na osnovi javnih podatkov. Dodal je, da OECD glede pokojnin lahko ponudi mednarodno perspektivo. OECD je pripravljen sodelovati s Slovenijo na tem področju v letu 2020, saj je trenutno polno zaseden.

Monika Queisser je obvestila, da bo OECD 16. oktobra 2019 organiziral dogodek *Social data for tomorrow*, kjer bodo med drugim predstavljene izkušnje Avstralije in Nove Zelandije. Analitike, ki pripravljajo poročilo na to temo, bo posebej prosila, da analizirajo tudi Slovenijo. Slovenija bi lahko tudi sodelovala na dogodku.

Državni sekretar je zaključil, da so pomembne izmenjave izkušenj, primerjave ter analize, zakaj so nekatere države na določenih področjih uspešne, druge pa ne. Zelo pomembno je medsebojno učenje v okviru OECD. Preučili bodo ustrezne finančne sheme za financiranje storitev OECD, verjetno v okviru SRSS.

**Predlog sklepa Vlade RS**

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 - ZUKN, 8/12, 21/13, 47/13 - ZDU-1G, 65/14 in 55/17) je Vlada Republike Slovenije na……… seji dne …………. sprejela naslednji

**SKLEP:**

Vlada Republike Slovenije je sprejela Poročilo o udeležbi delegacije Vlade Republike Slovenije na Vrhu o digitalizaciji v organizaciji Organizacije za gospodarsko sodelovanje in razvoj, ki je potekal od 11. do 12. marca 2019 v Parizu, Francija.

 **Stojan Tramte**

GENERALNI SEKRETAR

Priloga:

* Poročilo o udeležbi delegacije Vlade Republike Slovenije na Vrhu o digitalizaciji v organizaciji Organizacije za gospodarsko sodelovanje in razvoj, ki je potekal od 11. do 12. marca 2019 v Parizu, Francija.

Sklep prejmejo:

* Ministrstvo za delo, družino, socialne zadeve in enake možnosti,
* Ministrstvo za zunanje zadeve.